rlitschk/wikidir huggingface dataset:
Ludwig Teichmann (* 14. Mai 1909 in Uelzen; † 24. Januar 1947; Belgrad (henricht)) weer in dat natschonalsozialistisch Düütsch Riek SS-Obersturmbannführer un Führer vun de Insatzgrupp E in Kroatien. All in‘ 1. Juni 1929 is he de SS bitreden (Liddmaat-Nr. 1.789). Ebenso wurr he all in fröh Tiet NSDAP-Liddmaat (Liddmaat Nr. 134.523). An‘ 1. Oktober 1932 wurr Teichmann in den Offiziersrang befördert un to’n SS-Untersturmführer ernannt. Wiedere Beförderungen geev dat an‘ 11. Juni 1933 to‘n SS-Sturmhauptführer, an‘ 20. April 1935 to‘n SS-Sturmbannführer un an 13. September 1936 to‘n SS-Obersturmbannführer. Teichmann weer Führer vun de Insatzgrupp E in Kroatien van‘ 2. August 1941 bit 24. April 1943 un denn as Polizeioffizier bi de düütsch Militärverwalten in Serbien tätig. Nah sien Fangennahm wurr vör de jugoslaawsch Militärgerichtshoff in Belgrad an‘ 9. Dezember 1946 dat Verfohren tegen Teichmann un 20 wiederen Anklaagten wegen Kriegsverbreken inleit. Dat Gericht hett hüm an‘ 22. Dezember 1946 to’n Dood veroordeelt. An‘ 24. Januar 1947 wurr dat Doodsoordeel dör Uphangen in Belgrad vulltrucken.
De Haven Bützfleet is en Haven an de Elv bi’n Oort Bützfleet (Deel von de Gemeen Stadt Stood). De Haven liggt 60 Seemielen (110 km) von de Noordsee af (meten von Elv 1). De Haven is groot noog för Scheep, de 270 m lang sünd un 14 m Deepgang hebbt. De Lagerflächen sünd alltohoop 18.500 m² groot. De Ünnerscheed twischen Ebb un Flood in’n Haven is 3,1 m. De Haven warrt vör allen von dat Aluminiumwark von Aluminium Oxid Stood un dat Chemiewark von dat Dow-Wark Stood bruukt. Opstunns warrt de Haven von Niedersachsen Ports op 46 ha noch wieder utboot. De Haven is över de Bundsstraat 73 un de Autobahn 26, de to’n groten Deel noch nich trech is, nich good an dat Stratennett anslaten. In Tokumst, wenn de A 26 un de plaante A 20 mit’n Elvtunnel bi Drochters trech sünd, ännert sik dat aver ganz un gor. Haven Bützfleet. Mehr Biller, Videos oder Audiodateien to’t Thema gifft dat bi Wikimedia Commons. Websteed von’n Haven (hoochdüütsch) Koordinaten:53° 39′ N, 9° 31′ O
Erich Leist (* 13. Mai 1935 in Marpingen; † 13. August 2014) weer en düütsch Footballspeler. Leist fung an mit Footballspelen bi sien Heimatvereen FC Hellas Marpingen. För Borussia Neunkirchen speel he 1963/64 un 1966/67 in de Regionalliga Südwest un 1964/65, 1965/66 und 1967/68 in de Football-Bundsliga. He speel in de Afwehr un keem insgesamt up 73 Bundsligaspelen, in de he kien Door schaaten hett. Leist weer verheiraadt un harr dree Kinner. Leist bi Fußballdaten.de http://saarbruecker-zeitung.trauer.de/Traueranzeige/Erich-Leist
De Kedener Kreisbahn (KKB), von de Plattdüütschen faken Klütenbahn nöömt, weer en 50,5 km lange Smallspoorbahn in Meterspoor, de den fröheren Kreis Keden (vondaag de noordwesten Deel von’n Landkreis Stood) anslaten hett. Se hett von’n 13. Juni 1899 bet 15. November 1933 de Stadt Stood över Bützfleet, Drochters, Wischhaven, Freeborg un Balje mit Itzwöörden verbunnen. Den Personenverkehr in’n Deel westen von Freeborg hebbt se al an’n 22. Mai 1932 opgeven. De Kedener Kreisbahn (KKB) weer Egendom von’n Kreis Keden (von 1932 af an: Kreis Stood) un harr von 1910 af an en egen Bedrievsführung (vörher: Havestadt & Contag, Berlin). Kunnen weren vör allen Tegeleen un de Bueree. De Bahnhoff in Stood leeg to’n Noordoosten von’n Bahnhoff von de Nedderelvbahn. De Streck güng in’n Oosten üm de Ooldstadt rüm, an’t Soltdoor geev dat en Haltesteed („Kathoolsch Bahnhoff“ nöömt). Alltohoop geev dat 29 Bahnhööv un Haltesteden. In Wischhaven weer de Elvfähr Glückstadt–Wischhaven anbunnen, in Itzwöörden de Fähr över de Oost. Bloot op 6,7 km harr de Bahn en egen Bahnkörper, ans lööp se blangen de Landstraten, de dat al geev. De Personenverkehr weer nich dull. Bet to’n Enn von de Johren 1920 hebbt se elk Johr üm un bi 300.000 Lüüd föhrt.
Elizabeth (Elli) Ochowicz (* 15. Dezember 1983 in Waukesha, Wisconsin) is en US-amerikaansch Iesflinklöperin. Hör Spezialstrecken sünd de Körtstrecken 500 un 1000 Meter. Up de 500-Meter-Streck wurr se bi de Olympisch Winterspelen 2002 in Salt Lake City 22. un 2006 in Turin keem se up den 23. Platz. 2010 keem se bi de Olympisch Winterspelen över 500 Meter up den 17. Platz. Bi de US-amerikaanisch Meesterschapen kunn se up verscheeden Strecken 2004, 2005 un 2006 winnen. Se is Dochter vun de Olympiasiegerin vun 1976 Sheila Young un Jim Ochowicz, en Radsportler, de hüüd Präsident vun den US-amerikaanisch Radsportverband USA Cycling is. Statistik bi Speedskatingnews Fotos bi DESGphoto Elli Ochowicz bi Skateresults Elli Ochowicz bi dat United States Olympic Committee
Rode Resen sünd en Klass vun Steerns, de sik dör en grote Utdehnen uttekent un dormit in’n Vergliek to en Steern op de Hööftreeg mit de glieken Böverflachentemperatur (dat weer denn en so nöömten Roden Dwarg) en grote Lüüchtkraft hett. Bispelen för Rode Resen sünd Aldebaran in’t Steernbild Bull oder Arcturus in’t Steernbild Boorhöder Rode Resen höört tomeist to de Spektralklassen K oder M. Jemehr Temperaturen an de Böverflach liggt na Schmidt-Kaler (1982) twüschen 3.300 (Spektralklass M5) un 4.750 (Spektralklass K0) Kelvin. Teemlich roor kamt ok de Spektralklassen R, S oder N vör, vör de Schmidt-Kaler en Temperaturrebeet vun 1.900 bit 5.400 K angifft. In’n Vergliek to de Sünn (5.780 K) sünd disse Temperaturen teemlich siet un jemehr Maxima vun jemehr Swartkörperstrahlen leegt in’t rode oder orange Rebeet vun de Klören. Vun wegen de Utdehnen un de dormit verbunnen groten Överflach is de afstrahlte Lichtmengde und somit de Lüüchtkraft vun Rode Resen bannig hooch. De Steerns hebbt also en grote afslute Helligkeit. In’t sichtbore Rebeet leegt de afsluten Helligkeiten vun Rode Resen ut de Spektralklass K un M na Schmidt-Kaler bi -0,4 bit 0,7 Magnituden, womit se ruchweg de 100facke Lüüchtkraft hebbt as de Sünn, de ruchweg de Magnitude 4,8
Dead Poets Society is en Filmdrama ut dat Johr 1989 vun den austraalschen Speelbaas Peter Weir. In de Hööftrull speelt Robin Williams. Dat Originaldreihbook is vun Tom Schulman un weer vun Nancy H. Kleinbaum as Grundlaag nahmen för en Roman mit glieken Titel. Todd Anderson kummt to Anfang vun’t Schooljohr 1959 an de traditschoonsrieke Welton Academy, en konservativ Internat för Jungs in’n US-Bundsstaat Vermont. He is schüchtern, hett nich veel Sülvstvertroen un steiht vullkamen in’n Schadden vun sien groten Broder, de een vun de besten Afgängers vun Welton weer. He deelt sik vun nu an en Kamer mit Neil Perry. Nee an de School is ok John Keating, de inst sülvst Schöler in Welton weer un nu as Engelsch-Schoolmeester torüchkamen is. Sien Ünnerricht is anners, as allnes wat de Schölers kennt. Keating maakt unkenventschonellen Ünnerricht un foddert de Schölers op, free to denken un sülvststännig to hanneln. Dorbi geiht he op all Schölers in un versöcht jem all Bang uttodrieven. He versöcht jem de Welt vun de Literatur un de schönen Saken to vermiddeln. Se schüllt de Poesie to faten un in sik sülvst optodecken, statt ehr blots eenfack utwännig to lehren un to wedderholen. In en oolt Johrbook stööt
De Manchester Terrier is en vun de FCI anerkannt Hunnenrass ut Grootbritannien ( FCI-Gruppe 3, Sektion 1, Standard Nr. 71). Vörfohren vun disse ut Grootbritannien stammend Rass wurrn Enn‘ vun dat 18. Johrhunnert eerstmals as „Black und Tan Terrier“ erwähnt. He weer en Arbeitshund, de jagdlich führt wurr un todem en Rattler, also en Hund, de Huus un Hoff free vun Naagdeerten un lütt „Rööftüüch“ hollen sull. Ut den Black und Tan, de dat in twee Felltypen geev: glatt- un ruuchhoorig, hebbt sück in dat 19. Johrhunnert wiedere Terrierrassen entwickelt, ünner annern ok de Düütsch Jagdterrier. En Verwandtschaft to de Pinscher, Welsh Terrier oder Beauceron kann man nich afstrieden. Ut en Lien entwickel sück denn över den „Old Black and Tan Terrier“, der hüüdige Manchester Terrier, nömmt nah de Stadt Manchester. Manchester weer Enn‘ vun dat 19. Johrhunnert de Swoorpunkt vun de Tucht. Eerst bannig laat, etwa in dat Johr 1970 funnen Vertreder vun disse Rass ok den Weg nah Düütschland. He sütt en düütsch Pinscher bannig ähnlich, is aber fiener baut: bit 41 cm groot bi en Gewicht van 10 kg, deepswaart un satt mahagoniähnliche Lohfarv; dat Fell liggt dicht an, is glatt, kört un glänzend. Manchester Terrier. Mehr
Simon van der Meer (* 24. November 1925 in Den Haag, † 4. März 2011 in Genf) weer en nedderlännschen Physiker un Nobelpriesdräger. Van der Meer un Carlo Rubbia hebbt 1984 den Nobelpries för Physik för „jemehr maatgeven Bidrääg bi dat grote Projekt, dat to’t Opdecken vun de Feldpartikel W un Z, Vermiddlers un de swacke Wesselwirken, föhrt hett“. Di Bidrag vun van der Meer weer dorbi vör allen de Stochastische Köhlen uttoklamüstern un ümtosetten. Studeert hett van der Meer vun 1945 an an de Technischen Universität Delft, woneem he 1952 sien Diplom kreeg- Dorna hett he bit 1956 in de Philips-Forschungslabors in Eindhoven (vör allen an Elektronenmikroskopen) arbeit. Noch in de Phaas vun’t Grünnen, is he na’t CERN wesselt un is dor bit to sien Rohstand 1990 anstellt wesen. He weer Liddmaat vun de Königlich Nedderlännschen Akademie vu de Wetenschoppen. In de 1960er Johren hett he an Neutrinoexperimenten mitarbeit, wobi he sien eerste Utfinnen to’n grötter maken vun de Flaatraat ümsett hett. Af 1965 weer he an’t tweete CERN-Experiment to’n Meten vun’t anomale magneetsche Moment vun’t Myon bedeeligt, dat Francis Farley leiden de. Na sien egen Vertellen hett he bi dat Eperiment nich blots ’n masse över Gaumakerphysik lehrt,
„Creutzenberg“ wiest op düsse Siet. Dat Woort hett noch annere Bedüden: kiek dorför ünner Willi Creutzenberg. Hermann Creutzenberg (* 14. September 1923 in Hartsgast; † 22. Dezember 1998 in Wittmund) weer en düütsch Politiker (CDU). Creutzenberg hett eerst de Volksschool besöcht, doran sloot sück en Fortbillensschool un denn noch de Fachschool. In’n Tweeten Weltkrieg hett he dree Johr lang Kriegsdeenst leist. An’ 1. September 1942 wurr he NSDAP-Liddmaat (Liddmaatsnummer 9129630). Siet 1950 weer Creutzenberg as sülvständig Buer tätig. 1968 wurr he Vörsitter vun den CDU-Kreisverband in Wittmund. He weer Liddmaat un Vörstandsliddmaat in mehreren Verbänden un Vereenen. In Hartsgast weer he siet 1952 Ratsherr un tüschen 1958 un 1972 Börgermeester un ehrenamtlich Gemeendirekter. Siet 1960 weer he Kreisdagsafordnter un tüschen 1964 un 1977 as ok af 1980 weer he Landraad vun den Landkreis Wittmund. Creutzenberg wurr in de 7. bit 10. Wahlperiood van 1970 bit 1986 Liddmaat vun den Landdag in Neddersassen. In’ Landdag weer he van 1978 bit 1982 Vörsitter vun den Utschuss för Habens un Schippfohrt. Creutzenberg kreeg dat Bundsverdeenstkrüüz an‘ Band un den Neddersassischen Verdeenstoorden Eerst Klass. Barbara Simon: Abgeordnete in Niedersachsen 1946–1994. Biographisches Handbuch. 1996, S. 67. Hans-Peter Klausch: Braune Wurzeln - Alte Nazis in den
De Ohe ligg in’n Noordwesten vun Neddersassen un is de linke Bornbeek vun de Sater-Eems, de to de Leda hört un in de Eems fleet. De Born vun de Ohe ligg in de Naturschutzrebeet Oberlauf der Ohe (up Platt: böversten Deel vun de Ohe) in de Gemeen Spahn-Härrnstäe. Se löppt dorna dör de Gemeenten Borger, Breddenbarg, Esterwegen, Hilkenbrook un Neescharrel. Süüdlich vun Esterwegen kummt dat Water vun de Loorper Beeke in de Ohe. Bi den Küstenkanaal fleeten de Marka un de Ohe tohope in de Sater-Eems. In’t 19. un 20. Johrhunnert wordt Waterkraft vun de Ohe dör mehrere Möhlen, so as de Walkemöhl in Borger (1919 afreten), brukt.
De Hotlegs weer en körtlevend Studio-Band ut Grootbritannien, de mit hör Song "Neanderthal Man" en Millionenseller (1970 UK Platz 2, DE Platz 4, AT Platz 7, CH Platz 3) schafft hett un weltbekannt wurr. Angeblich wurr dat Leed blots upnommen, um dat Equipment in dat vun Eric Stewart un Graham Gouldman nee köfft "Strawberry Studio" to testen. Sämtlich Musiker harrn vörher all in anner Formatschonen speelt un wurrn nah dat Enn‘ vun den "Hotleg-Test" as 10cc bekannt un berühmt. "Neanderthal Man" stamm ut de Penn vun Stewart, Lol Creme un Kevin Godley, de hüm schafft hebbt, as se in dat nee Studio an hör Musikinstrumenten rümklimpern deen. Dorbi entstunn ehder per Tofall de Refrain "I'm a Neanderthal Man - you're a Neanderthal girl - let's make Neanderthal love - in this Neanderthal world". En Mitarbeiter vun Philips Records hett tofällig mithört un hett 500 Pfund Sterling as Vorschuss anboden, um dat Lee das Platt ruttobringen. Dat Leed wurr denn över twee Million Mal verköfft. De Titel vun den Song betruck sück den Neanderdaler, en Oortietminsch ut dat Pleistozän, de sien fossile Överresten 1856 in dat Neanderdal up dat Rebeet vun de Stadt Erkrath in Nordrhien-Westfalen funnen wurrn weern. Dornah hebbt
De Hümmling (vun Homelinghen/hömil = lütten Steen), uk Sögeler Geest nannt, is een to 73 m hoge Grundmoränenlandschap (Geest) in’t Emsland in’n Westen vun Neddersassen un vun’t Noorddüütsch Deepland. De Hümmling ligg in’n Noorden vun’t Emsland knapp 10 km vun de Eems weg. He is 28 km vun Noorden to’n Süüden un 14 km vun’n Oosten to’n Westen groot. Dat Süüdend ligg bi Stavern. De höögste Stee is den Windbarg nah bi Weerpel tüsken Sögel un Borger. De gröttsen fleten Water mit ehrn Born in’n Hümmling sünt de Ohe un de Noordradde. Den Hümmling is vundaag politisch in de dree Samtgemeenten Sögel, Noordhümmling un een Deel vun de Samtgemeen Weertle updeelt, de Dörper Neeborger un Wippingen vun de Samtgemeen Dörpen, Löhn vun de Samtgemeen Hässelke un Deelen vun Löningen un Aithe hört uk dorto. De Hümmling is en Geestlandschap un hett meist sandigen un dröögen Grund. Dor sünt Wald, Heidlandschapen, landweertschapliche Flachen un Dosen (lütte moorige Flachen) to finnen. Entstahn is de Hümmling dör Gletscher in de vörletzte Iestiet, de Saaleiestiet in’t Pleistozän. De ersten Lüüd sünt al in de Jungsteentiet in’n Hümmling bleven un hefft dor siet disse Tiet leevt. Se hebbt veele Hünebedden baut, de noch vundaag as
Frank Sherwood Rowland (* 28. Juni 1927 in Delaware, Ohio); † 10. März 2012 in Newport Beach, Kalifornien) weer en US-amerikaansch Chemiker. 1943 hett Rowland de High School afslooten un hett denn an de Ohio Wesleyan University studeert. Eerst 1945 wurr he in de Armee intrucken, nehm aber an de Kämpen vun den Tweeten Weltkriegs nich mehr deel. Sien Studium hett he 1948 mit en Bachelor afslooten. 1951 kreeg he vun de University of Chicago den Master-Titel un 1952 hett he dor sien Dokter makt. 1964 wurr Rowland to‘n Perfesser an de University of California, Irvine un to’n Dekan vun de Fakultät för Chemie beropen. Dekan bleev he bit 1970. 1989 kreeg he den Japan-Pries. Rowland wurr 1995 tosommen mit Mario José Molina un Paul Joseph Crutzen as Pionier vun de Ozonlock-Forschung mit den Nobelpries för Chemie uttekent. Rowland un Molina harrn 1974 in en Upsatz in de Tietschrift „Nature“ hör Opdecken verapenlicht, dat Fluorchlorkohlenwaterstoffen to’n Afbo vun de Ozonschicht bidragen. Bi dat Bekanntwerden vun dat Ozonlock över de Antarktis in de 1980er Johren wurr hör Opdecken weltwiet debatteerd un dat führ letztlich to en Minneseeren vun den FCKW-Utpusten in dat laat 20. Johrhunnert. Chemienobelpreisträger Rowland gestorben, Togreep an’ 12.
Ricky Ford (Richard Allen Ford; * 4. März 1954 in Boston, Massachusetts) is en US-amerikaansch Jazz-Saxophonist. Ford studier an dat New England Conservatory of Music. 1974 nehm he mit dat New England Conservatory Ragtime Ensemble vun sien Konservatorium ünner de Leitung vun Gunther Schuller Warken vun Scott Joplin up. Denn hett he 1976 mit dat Duke Ellington Orchestra ünner Mercer Ellington tourt. Dornah arbeit he mit Charles Mingus, weer van 1978 bit 1981 Liddmaat vun dat Quintett vun Dannie Richmond un 1982 vun de Mingus Dynasty un is mit Lionel Hampton, Amina Claudine Myers und Abdullah Ibrahim uptreden. Dorneben speel he en Reeg vun Alben as Bandleader in. Enn‘ vun de 1980er Johren weer he Artist-in-Residence an de Brandeis University, hett en eegen Band leit, hett Upnahmen mit McCoy Tyners (Big) Band makt und weer ok up Tourneen dör Europa. Loxodonta africana mit Oliver Beener, Charles Sullivan, Bob Neloms, Richard Davis, Dannie Richmond, 1977 Manhattan plaza mit Oliver Beener, Jaki Byard, David Friesen, Dannie Richmond, 1978 Flying colors mit John Hicks, Walter Booker, Jimmy Cobb, 1980 Tenor of the times mit Albert Dailey, Rufus Reid, Jimmy Cobb, 1981 Interpretations mit John Hicks, Walter Booker, Jimmy Cobb, 1982 Future's gold mit
Mercer Kennedy Ellington (* 11. März 1919 in Washington D. C.; † 8. Februar 1996 in Kopenhagen) weer en US-amerikaansch Jazztrompeter, Komponist un Arrangeur. He is de Söhn vun den berühmten Komponisten, Pianisten un Bandleader Duke Ellington. De jung Ellington wurr musikalisch dör sien Vader ünnerricht. He studeer an de Columbia University un de Juilliard School of Music. Sien eerst upnommen Musikstück, Pigeons and Peppers, schreev he, as he achteihn Johr old weer. In de Jahren 1939, van 1946–1949 un 1959 hett he eegen Bands leit, deren Liddmaaten faken bi sien Vader wieder speelt hebbt oder sülvst bekannt Musikers wurrn sünd, so as etwa Dizzy Gillespie, Kenny Dorham, Idrees Sulieman, Chico Hamilton, Charles Mingus un Carmen McRae. In de 1940er Johren schreev he eenig Stücken, de later to Jazzstandards wurrn, dorünner Things Ain’t What They Used to Be, Jumpin’ Punkins, Moon Mist un Blue Serge. För sien Vader komponeer he van 1940 bit 1941, verbroch sien Armeedeenst 1943–45 in en Militärkapelle ünner de Leitung vun Sy Oliver un hett dornah as Road Manager för dat Cootie Williams-Orchester un as Produzent för dat lütt Label Sunrise Records arbeit. 1950 speel he eerst as Musiker bi sien Vader un hett denn as
Dominic Raacke (* 11. Dezember 1958 in Hanau) is en düütschen Schauspeler un Dreihbookschriever. Raacke is de Söhn vun den Designer un Kunstprofesser Peter Raacke. Sien Mudder is Bildhauersche. Ut dat Torüchdenken an jemehr Scheden to sien Tiet as Teenager hett sik en Vörleev för de Beatles entwickelt, sünners för dat Leed Hey Jude. Sien Jöögd hett he to’n Deel in de USA verleevt, woneem he na sien Abitur un en tweejohrige Hospitanz bi de Stäädtschen Bühnen vun de Stadt Frankfort, an’t Actors Studio in New York bi Lee Strasberg un an’t Stella Adler Conservatory of Acting studeert hett. Bekannt worrn is Raacke sünners dör de ARD-Krimireeg Tatort, in de he an de Siet vun Boris Aljinovic den Berliner Kommissar Till Ritter speelt. Mit de Schauspelersche Natja Brunckhorst hett he en gemeensame Dochter (* 1991). Raacke hett bit hüüt (Stand: März 2011) twee Filmpriesen wunnen: 1987: den Düütschen Dorstellerpries Chaplin-Schoh vun’n Bundsverband vun de düütschen Film- un Feernsehspeelbasen e. V. as Best Nawassschauspeler för Gambit 1995: den Telestar in de Kategorie Best Dreihbook för Um die 30 Süddeutsche Zeitung vun’n 10 September 2010: „Ich sehe den kleinen Dominic vor mir“ Interview mit Raacke Dominic Raacke in de Internet Movie Database
Dat Santonium is in de Eerdhistorie en chronostratigraafsche Stoop vun de Kried. Meent is dormit de Tiet vun ruchweg 86,3 bit 83,5 Millionen Johren vör de hüütigen Tiet. Dat Santonium folgt dormit op dat öllere Coniacium un warrt vunt jüngere Campanium aflöst. Typiseert warrt disse geoloogsche Stoop vun de Steenfolgen in de histoorschen Landschop Saintonge in de Neeg vun de franzööschen Stadt Saintes. De latiensche Naam Santonum för disse Landschop geev den Naam för de Stoop. Henri Coquand hett de Stoop un ehrn Naam 1857 vörslahn. De Anfang vun de Stoop warrt dör dat eerste Vörkamen vun de Inoceramen-Ooort Cladoceramus undulatoplicatus defineert. To Enn geiht de Stoop mit dat Utstarven vun de Seelilien-Oort Marsupites testudinarius. En GSSP (global Tyyplokalität un Tyypprofil) för dat Santonium is opstunns nich nich afsluten ratifizeert. Dat Santonium kann wieter ünnerscheedt warrn in Ünner-, Middel un Böversantonium. In’t Rebeet vun de Tethys hett dat Santonium blots en Ammoniten-Biozoon: Placenticeras polyopsis Mit de Inoceramen, Foraminiferen un dat Nannoplankton kann aver noch fiener ünnerdeelt warrn. Felix Gradstein, Jim Ogg, Jim & Alan Smith: A Geologic timescale. Cambridge University Press 2005 ISBN 9780521786737 Hans Murawski & Wilhelm Meyer: Geologisches Wörterbuch. 10., nee bearb. u. wiet. Opl., 278, Enke Verlag,
Bugslaff is de Naam von Bugslaff I., Hertog von Pommern (1156–1187), Bugslaff II., Hertog von Pommern (1187–1220), Bugslaff III., Först von Schlawe-Stolp († na 1200), Bugslaff IV., Hertog von Pommern (1278–1309), Bugslaff V., Hertog von Pommern-Wolgast (1326–1368), Bugslaff VI., Hertog von Pommern-Wolgast (1368–1393), Bugslaff VII., Hertog von Pommern-Stettin (1372–1404), Bugslaff VIII., Hertog von Pommern (1395–1418), Bugslaff IX., Hertog von Pommern-Wolgast-Stolp-Stargard (1418–1446), Bugslaff X., Hertog von Pommern (1478–1523), Bugslaff XIII., Hertog von Pommern (1567–1606), Bugslaff XIV., Hertog von Pommern (1625–1637), Bugslaff von Schlawe, Först von Schlawe-Stolp.
Hugo van der Goes (* um un bi 1435/1440 wohrschienlich in Gent; † 1482 in Oudergem bi Brüssel) is en fläämschen Maler un en vun de grottsten Meesters vun de Fläämschen Primitiven ween. An'n 4. Mai 1467 is van der Goes Meester in de „Lukasgill“ in Gent wurrn. Dor dör is he histoorsch to'n eerstn Mol to griepen. Sien Börg un Tüge is Joos van Wassenhove, beter bekannt as Justus van Gent. Over dat, wat he vordem maakt un maalt hett, weet wi nix. 1468 is Hugo van der Goes, tohopen mit Jacques Daret un annere Künstlers na Brügge beropen wurrn. Dor scholl he de Stadt vertieren un utsmücken for de Fiern bi Karl den Stolten siene Hochtied mit Magareta vun York. Vun 1474 bit to'n 15. August 1476 is he Dekan vun de Malergill ween. Al to siene Leevtied weer he en wiethen bekannten Mann. Dat wiest ok de rooren Arbeiden for Borgerslüde un Adel, de dat vun em bit up den hüdigen Dag noch gifft. Kort vor den 1. November 1475 is he as Augustinerbroder in dat Roode Clooster dune bi Brüssel inträen, man de Maleree hett he in dat Klooster nich upgeven. Dat is nich bekannt, worum
Pius VIII. (* 20. November 1761 in Cingoli bi Ancona, Karkenstaat; † 30. November 1830 in Rom) – börgerlich Naam Francesco Saverio Castiglioni – weer Paapst van 1829 bit 1830. Francesco Castiglioni entstammt en old italieensch Adelsfamilie. Sien theologisch Studien hett he an dat Collegio Campana in Osimo un dat Collegio Montalto in Bologna makt. 1785 hett he sien Studien mit Swoorpunkten in dat kanonischen Recht (Dr. iur. utr.) afslooten un wurr an‘ 17. Dezember in Rom to’n Preester weeht. Dör sien Studium weer he besünners dorto geeignet, as Sekretär vun de Kommission to dat Begoodachten vun de Beslüsse vun de Synode vun Pistoia (1786) to arbeiten un wurr entsprekend beropen. Ansluutend wurr he in verscheeden Diözesen as Generalvikar insett, bevör he denn to’n Dompropst vun sien Gebortsoort Cingoli ernannt wurr. Paapst Pius VII. hett Castiglioni an‘ 10. Oktober 1800 to’n Bischop vun Montalto ernannt. In sien Amtstiet dor fallt de Besetten vun Italien dör de napoleoonsch Truppen. Sien Moot un sien Wedderstand hebbt hüm in de Bevölkerung groot Ansehn verschafft. De Franzosen hebbt Castiglioni in‘ Juli 1808 in Mailand fastnommen. He wurr eerst nah den Rücktoog vun de franzöösch Truppen 1814 entlaaten. Bit 1816 bleev he Bischop in Cingoli.